Jacques Charland

Jacques Charland (født 10. april,Canadian Ski Hall of Fame & Museum: Jacques Charland  (besøkt 24. januar 2017) 6. maiAdam Kwieciński: Jacques Charland (hoppresultater, besøkt 24. januar 2017) eller 21. juli 1930 i Trois-Rivières, Québec, død 12. oktober 2013 samme sted) var en canadisk skihopper som representerte Trois-Rivières Ski Club.Sports Reference: Jacques Charland  (olympiaresultater, besøkt 24. januar 2017)

Charland ble canadisk juniormester i 1947 og vant seniormesterskapet ni ganger - i 1953, 1954, 1955, 1956, 1957, 1959, 1960, 1961 og 1968.Musée du ski des Laurentides: Jacques Charland  (besøkt 24. januar 2017) Han deltok i OL i Oslo i 1952, Cortina d'Ampezzo 1956 og Squaw Valley 1960, og fikk plasseringene 25, 27 og 33. Han var også tatt ut til OL i Innsbruck i 1964, men gikk glipp av mesterskapet fordi han ikke hadde råd til å reise dit.Canoë: Jacques Charland n'est plus (17. oktober 2013, besøkt 24. januar 2017) Charland var tatt ut til fire verdensmesterskap. I Falun i 1954 ble han nummer 21, i Lahtis 1958 ble det 28. plass, i Zakopane 1962 startet han ikke, og i Oslo 1966 ble det 54. plass i normalbakken og 51. plass i storbakken.

Han deltok i den tysk-østerrikske hoppuka 1957/58 og 1959/60, og ble nummer 32 og 16 sammenlagt. Hans beste plassering i enkeltrenn i Hoppuka var 5. plass i Bischofshofen 6. januar 1960. I skiflygingsuka i Oberstdorf 1958 ble han nummer 6 sammenlagt. Hans lengste hopp der var 134 meter; verdensrekorden satt samme sted var da 139 meter.

Jacques Charland var trener for Canadas hopplandslag i 1969 og 1970. Han ble tatt opp i Canadian Ski Hall of Fame i 1990.

Referanser

 Eksterne lenker 


Kategori:Canadiske skihoppere
Kategori:Skihopptrenere
Kategori:Skihoppere under Vinter-OL 1952
Kategori:Deltakere for Canada under Vinter-OL 1952
Kategori:Skihoppere under Vinter-OL 1956
Kategori:Deltakere for Canada under Vinter-OL 1956
Kategori:Skihoppere under Vinter-OL 1960
Kategori:Deltakere for Canada under Vinter-OL 1960
Kategori:Personer fra Trois-Rivières